section_heading: Karijera
paragraph_text: Jones karijeru započinje 2001. godine u BCHL-u zaigravši za klub Coquitlam Express. Tu provodi tri sezone prikupivši 172 boda u 147 utakmica u regularnom dijelu sezona. Najbolji učinak u Coquitlamu ostvario je u svojoj posljednjoj sezoni u klubu prikupivši 93 boda, odnosno, 33 pogotka i 60 asistencija. 2004. godine odlazi na koledž Dartmouth gdje provodi tri sezone. U tom razdoblju igrajući za momčad Dartmouth Big Green, koja je član NCAA-a, prikuplja 92 boda u 100 odigranih utakmica u regularnom dijelu sezona. 2007. godine biva među finalistima za nagradu Hobey Baker.